શીર્ષક: ગુજરાતમાં કેસર કેરીની ખેતી કરતા ખેડૂતો કેમ મુશ્કેલીમાં છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પરિવારજનોનું કહેવું છે કે નાનું આંબાવાડિયું ધરાવતા વાલજીભાઈએ કેરીનો પાક સતત ત્રીજા વર્ષે નબળો જતાં પોતાનું જીવન ટુંકાવી દીધું છે. 

70 વર્ષના વાલજીભાઈ પોતે વિકલાંગ હતા અને જાતે ખેતરમાં કામ કરી શકતા ન હતા. જેથી તેઓ મજૂરો દ્વારા ખેતીનું કામ કરાવતા હતા. 

વાલજીભાઈની આત્મહત્યાએ ફરી ગુજરાતના ખેડૂતોની નબળી થઈ રહેલી સ્થિતિ વિશે ચર્ચા શરૂ કરી છે. 

કેસર કેરી ગુજરાતની ઓળખ બની ગઈ છે અને દેશ-વિદેશમાં તેની નિકાસ કરવામાં આવે છે. 

વિદેશભરમાં વખણાતી આ કેરીની ખેડૂતો માટે છેલ્લાં કેટલાંક વર્ષો સારાં રહ્યાં નથી.  

ઉત્પાદનની સ્થિતિ?

ગુજરાતમાં કેસર કેરીનું ઉત્પાદન મોટા ભાગે ગુજરાતના જૂનાગઢ અને ગીર-સોમનાથ જિલ્લામાં થાય છે. 

આ ઉપરાંત અન્ય જાતોની કેરીનું ઉત્પાદન મધ્ય ગુજરાત અને દક્ષિણ ગુજરાતના કેટલાક જિલ્લાઓમાં પણ થાય છે. 

ગીર-સોમનાથ જિલ્લાના છાછર ગામના ભરતભાઈ મકવાણા પાસે પોણા વીઘાનો આંબાનો બગીચો છે અને એમાં આંબાનાં 35 વૃક્ષો છે.

બીબીસી ગુજરાતી સાથે વાત કરતા ભરતભાઈ કહે છે, "આંબાના એક વૃક્ષમાંથી 10થી 12 મણ કેરી ઊતરતી હોય છે પણ આ વર્ષે એમાં 50 ટકાનો ઘટાડો થયો છે."

"મઘિયો, મચ્છી જેવા રોગના કારણે પણ કેરીના પાકમાં નુકસાન જાય છે. વળી, આની સામે દવાઓનો ખર્ચ પણ ખૂબ થાય છે. આના માટે બગીચો ધરાવનારને સરકાર તરફથી કોઈ સહાય મળતી નથી."

ભરતભાઈના કહેવા મુજબ તેમણે પોણા વીઘામાં 45થી 50 હજાર રૂપિયાનો ખર્ચ થયો છે.

તાલાળા-ગીર એપીએમસી(ઍગ્રીકલ્ચર પ્રોડ્યુસ માર્કેટ કમિટી)ના સેક્રેટરી હરસુખભાઈ જારસાણીયા કહે છે કે આ વર્ષે બજારમાં કેરીની આવક દેખાશે પણ વ્યકિતગત રીતે ખેડૂઓને તકલીફ છે.

તેમના જણાવ્યા અનુસાર આ વખતે એક આંબામાં એક મણ કેરી પણ માંડ ઊતરે એવું દેખાઈ રહ્યું છે. 

ખેડૂતોની જેમ હરસુખભાઈ પણ ઓછા ઉત્પાદન માટે વાતાવરણમાં થયેલા ફેરફારની અસરને જવાબદાર ગણાવે છે.

જોકે, અનિશ્ચિત કુદરતી વાતાવરણની ઉપરાંત કેસર કેરીના ખેડૂતો માટે સામે બીજા પણ અનેક સવાલો ઊભા છે.

કેરીના ઉત્પાદનને અનેક પરિબળો અસર કરતાં હોય છે. ખેડૂતો કહે છે કે આ વર્ષે ઠંડીમાં ફેરફાર, માવઠું વગેરે પરિબળોને લીધે ઉત્પાદન ઓછું થયું છે.

આપને આ પણ વાચવું ગમશે 

વેચાણનો સવાલ

તુષાર ધામેલિયા ગીર કૃષિ વસંત કંપની સાથે સંકળાયેલા છે.

બીબીસી ગુજરાતી સાથે વાત કરતા તેમણે કહ્યું, "મજૂરોની અછત અને બજાર સુધીની મર્યાદિત પહોંચ એ ખૂબ મોટો સવાલ છે."

"બગીચો ધરાવનાર મહેનત કરે પણ જે લાભ થવાનો હોય એ વેપારીઓ લઈ જાય છે...